
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 201 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 2/1583/0022/10.1.2007 
(ΦΕΚ 23/Β717.1.2007) απόφασης, για έγκριση απο¬ 
γευματινής υπερωριακής εργασίας υπαλλήλων 
της Υπηρεσίας Συντάξεων του Γενικού Λογιστη¬ 
ρίου του Κράτους. 1 

Καθιέρωση υπερωριακής απογευματινής εργασίας 
υπαλλήλων του Γ ενικού Λογιστρίου του Κράτους 
για την υποβοήθηση του έργου της Ειδικής Επι¬ 
τροπής Έγκρισης Δαπάνης Μεταφοράς Οικοσκευ¬ 


ών. 2 

Επιβολή πολλαπλών τελών. 3 

Διαδικασία χορήγησης και οικονομική διαχείριση 
των πόρων του συμβουλίου Εθνικής Ενεργειακής 

Στρατηγικής (Σ.Ε.Ε.Σ.) σύσταση λογαριασμού. 4 

Έγκριση τιμολογίων του τουριστικού λιμένα (Μαρί¬ 
νας) Βουλιαγμένης. 5 


Τροποποίηση της υπ’ αριθμ. 6496/2.4.2002 απόφασης 
μας (ΦΕΚ 465/15.4.2002 τεύχος Β') «περί ανωτά- 
του ορίου επιτρεπομένων ημερών κίνησης, εκτός 
έδρας υπαλλήλων υπηρετούντων στις Νομαρχια¬ 
κές Αυτοδιοικήσεις Αρτας - Θεσπρωτίας - Ιωαν- 


νίνων - Πρέβεζας». 6 

Καθιέρωση υπερωριακής εργασίας κατά το έτος 2007, 
για το μόνιμο προσωπικό της Δ/νσης Περιβάλλο¬ 
ντος της Γ ενικής Δ/νσης Ποιότητας Ζωής Νομαρ¬ 
χιακής Αυτοδιοίκησης Ανατολικής Αττικής. 7 

Έγκριση υπερωριών για το προσωπικό της Δ/νσης Εμπο¬ 
ρίου - Προστασίας Καταναλωτή Ν. Α. Ημαθίας. 8 


Τροποποίηση της υπ’ αριθμ. 28372/12.1.2000 απόφα¬ 
σης του Γ ενικού Γ ραμματέα Περιφέρειας Ηπείρου, 
περί σύστασης αμιγούς Δημοτικής Επιχείρησης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟ¬ 
ΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)», 

όπως σήμερα αυτή ισχύει. 9 

Διαπίστωση της ανάγκης για υπερωριακή απασχόλη¬ 
ση, καθιέρωση με αμοιβή υπερωριακής εργασίας, 
εργασία κατά τις Κυριακές και Εξαιρέσιμες ημέρες, 
εργασίας κατά τις νυχτερινές ώρες των εργάσιμων, 
Κυριακών και εξαιρέσιμων ημερών για το Α' εξάμη¬ 
νο του έτους 2007, για το προσωπικό του τμήματος 
Υγειονομικού ελέγχου της Δ/νσης Δημόσιας Υγείας 
και του οδηγού της Ν.Α. Λάρισας. 10 

Χορήγηση άδειας άσκησης επαγγέλματος Κοινωνι¬ 
κού Λειτουργού. 11 

Υπερωριακή απασχόληση των υπαλλήλων της Ν.Α. 
Λέσβου για το Α’ εξάμηνο 2006. 12 


ΑΠΟΦΑΣΕΙ Σ 

Αριθμ. 2/6399/0022 (1) 


Τροποποίηση της υπ’ αριθμ. 2/1583/0022/10.1.2007 (ΦΕΚ 
23/Β717.1.2007) απόφασης, για έγκριση απογευματι¬ 
νής υπερωριακής εργασίας υπαλλήλων της Υπηρε¬ 
σίας Συντάξεων του Γ ενικού Λογιστηρίου του Κρά¬ 
τους. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Τις διατάξεις του άρθρου 16 του ν. 3205/2003. 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β712.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γ ενικό Γ ραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστρίου 
του Κράτους. 

4. Το υπ’ αριθμ. 2/5195/0004/23.1.2007 έγγραφο της 
Δ/νσης Δ-4 Προσωπικού του Γενικού Λογιστρίου του 
Κράτους. 

5. Το γεγονός ότι από την απόφαση αυτή προκαλείται 
δαπάνη ύψους 2.000 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-140 και ΚΑΕ 0511, αποφασίζουμε: 

Τροποποιούμε την περίπτωση 5 του διατακτικού της υπ’ 
αριθμ. 2/1583/0022/10.1.2007 απόφασής μας, ως εξής: 

5. Για τριάντα (30) υπαλλήλους, της Δ-46 Ελέγχου 
και Εντολής Πληρωμής Στρατιωτικών και Πολεμικών 
Συντάξεων. 

Κατά τα λοιπά ισχύει η υπ’ αριθμ. 2/1583/0022/10.1.2007 
απόφασή μας. 

Η απόφαση αυτή ισχύει ένα (1) μήνα πριν από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. 2/5348/0022 (2) 

Καθιέρωση υπερωριακής απογευματινής εργασίας 
υπαλλήλων του Γενικού Λογιστρίου του Κράτους 
για την υποβοήθηση του έργου της Ειδικής Επιτρο¬ 
πής Έγκρισης Δαπάνης Μεταφοράς Οικοσκευών.» 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Τις διατάξεις του άρθρου 16 του ν. 3205/2003. 

3. Την υπ’ αριθμ. 2/49256/0004/23.11.2006 (ΦΕΚ 1816/ 
Β'/12.12.2006) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γ ενικό Γ ραμματέα Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ ενικού Λογιστρίου του 
Κράτους και της Γ ενικής Διεύθυνσης Δημόσιας Περιου¬ 
σίας και Εθνικών Κληροδοτημάτων. 

4. Το υπ’ αριθμ. 387/19.1.2007 έγγραφο της Προέδρου 
της Ειδικής Επιτροπής Έγκρισης Δαπάνης Μεταφοράς 
Οικοσκευών. 

5. Το γεγονός ότι από την απόφαση αυτή προκαλείται 
δαπάνη ύψους 12.600 € περίπου σε βάρος του Κρατικού 
Προϋπολογισμού οικονομικού έτους 2007, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας κατά το χρονικό διάστημα από 1.1.2007 
έως 31.12.2007 σε τρεις (3) υπαλλήλους του Γενικού 
Λογιστρίου του Κράτους, για την υποβοήθηση του έρ¬ 
γου της Ειδικής Επιτροπής Έγκρισης Δαπάνης Μετα¬ 
φοράς Οικοσκευών και για εξήντα (60) ώρες τον μήνα 
ανά υπάλληλο. 

Για ένα (1) υπάλληλο, που επίσης συμμετέχει στην 
υποβοήθηση του έργου της ανωτέρω Επιτροπής, εγκρί¬ 
νουμε την καθιέρωση υπερωριακής απογευματινής ερ¬ 
γασίας, κατά το χρονικό διάστημα από 1.1.2007 μέχρι 
31.1.2007 και μέχρι εξήντα (60) ώρες τον μήνα. 

Η απόφαση αυτή που ισχύει ένα (1) μήνα πριν από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 


(3) 

Επιβολή πολλαπλών τελών. 

Ο ΔΙΕΥΘΥΝΤΗΣ ΤΟΥ Α' ΤΕΛΩΝΕΙΟΥ ΘΕΣΣΑΛΟΝΙΚΗΣ 

Ο Διευθυντής του Α' Τελωνείου Θεσσαλονίκης, σύμ¬ 
φωνα με το υπ’ αριθμ.464/2006 πρωτόκολλο Παράβασης 
Τελωνειακών Νόμων, επιβάλεται συνολικά πολλαπλά 
τέλη ποσού 656.497,83 € πλέον ΤΧ/ΟΓΑ ποσοστού 2,4% 
και ΕΠΙΜΕΡΙΖΕΙ αυτό στους: α).β) ΙΣΜΑΗΛ ΑΝΑΣΤΑ¬ 

ΣΙΟ του Χασάν με Α.Δ.Τ. Σ 602183 και ΑΦΜ 048058340, 

ήδη αγνώστου διαμονής, ποσό 218.832,61 € και γ).για 

παράβαση λαθρεμπορίας τσιγάρων, σύμφωνα με τις 
διατάξεις του αρθ. 155 ν. 2960/2001 «περί Εθνικού Τε¬ 
λωνειακού Κώδικα», κηρύσσει δε τους παραπάνω τρεις 
καταλογιζόμενους αλληλέγγυα συνυπεύθυνους για την 
πληρωμή του συνόλου των πολλαπλών τελών. 

Ο Διευθυντής 

ΓΡΗΓΟΡΙΟΣ ΚΥΡΙΤΣΗΣ 
-♦- 

Αριθμ. 2174 (4) 

Διαδικασία χορήγησης και οικονομική διαχείριση των 
πόρων του συμβουλίου Εθνικής Ενεργειακής Στρα¬ 
τηγικής (Σ.Ε.Ε.Σ.) σύσταση λογαριασμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
για το άρθρο πρώτο του π.δ. 63/2005 (ΦΕΚ/98/Α'). 

2) Του ν. 2362/1995 (ΦΕΚ 247/Α'/27.11.95) «Περί Δημοσί¬ 
ου Λογιστικού Ελέγχου των δαπανών του Κράτους και 
άλλες διατάξεις». 

3) Τις διατάξεις του ν. 2771/1999 (ΦΕΚ 280 Α'/1999) περί 
ειδικών λογαριασμών και άλλες διατάξεις. 

4) Του π.δ. 381/1989 «Οργανισμός Υπηρεσιών του 
ΥΒΕΤ», (ΦΕΚ 168/Α'/1998). 

5) Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α'). 

6) Του ν. 3054/2002 (ΦΕΚ 230/Α'/2002) «Οργάνωση της 
αγοράς πετρελαιοειδών και άλλες διατάξεις» άρθρο 19, 
παρ. 2 εδάφιο β και του ν. 3335/2005 (ΦΕΚ 95/Α'). 

7) Του ν. 3438/2006 (ΦΕΚ 33/Α') και ιδίως του άρ¬ 
θρου 6 όπως τροποποιήθηκε με το άρθρο 16 παρ. 2 του 
ν. 3489/2006 (ΦΕΚ 205/Α'). 

8) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/Α'). 

Β. Την υπ’ αριθμ. 37930/ΔΙΟΕ1264 απόφαση του Πρωθυ¬ 
πουργού - Οικονομίας και Οικονομικών περί καθορισμού 
αρμοδιοτήτων των Υπουργών Οικονομίας και Οικονομι¬ 
κών (ΦΕΚ 1432/Β') όπως τροποποιήθηκε με την υπ’ αριθμ. 
5733/ΔΙΟΕ/179/9.2.2006 όμοια (ΦΕΚ 204/Β'). 

Γ. Την υπ’ αριθμ. Δ2/Γ/8570/14.4.1995 κοινή υπουργική 
απόφαση «Ειδικός Λογαριασμός για τον εφοδιασμό με 
καύσιμα προβληματικών περιοχών της Χώρας» (ΦΕΚ 
330/Β'). 

Δ. Την υπ’ αριθμ. Δ2/Γ/666/15.1.2004 (ΦΕΚ 78 Β') κοινή 
υπουργική απόφαση των Υπουργών Οικονομίας - Οικο¬ 
νομικών και Ανάπτυξης «Μετονομασία του Ε.Λ. 234226/9 

με την ονομασία “Ε.Λ. για τον Εφοδιασμό με καύσιμα 
προβληματικών περιοχών της Χώρας”». 

Ε. Το γεγονός ότι η απόφαση αυτή δεν προκαλεί 
δαπάνη σε βάρος του Κρατικού Προϋπολογισμού, 
αποφασίζουμε: 

1. Οι πάσης φύσεως δαπάνες λειτουργίας του Συμβου¬ 
λίου Εθνικής Ενεργειακής Στρατηγικής και της Ειδικής 
Επιστημονικής Γραμματείας καλύπτονται από τους πό¬ 
ρους του Ειδικού Λογαριασμού Νο 234226/9 ( ΙΒΑΝ <3Π 
760100023000000000234226/9) με τίτλο «Λογαριασμός 
Χρηματοδότησης Εταιριών Εμπορίας Πετρελαιοειδών 
για Μεταφορές καυσίμων στις προβληματικές περιοχές 
της Χώρας», σύμφωνα με το άρθρο 6, του ν. 3438/2006, 
όπως ισχύει. 

2. Οι απαιτούμενοι πόροι μεταφέρονται με απόφαση 
των Υπουργών Οικονομίας και Οικονομικών και Ανάπτυ¬ 
ξης σε πίστωση του ειδικού λογαριασμού Νο ΘΠ 0701 
000230000002341096058 και τίτλο «Ε.Δ. Υπ. Ανάπτυξης 
ειδικός λογαριασμός για το Σ.Ε.ΕΣ.» που δημιουργείται 
στην Τράπεζα της Ελλάδος με την απόφαση αυτή. 

3. Η Τράπεζα της Ελλάδος θα αποστέλλει αντίγραφο 
κίνησης του λογαριασμού στην Οικονομική Δ/νση του 
Υπουργείου Ανάπτυξης καθώς και στην Δ24 -Α του Γ ε¬ 
νικού Λογιστηρίου του Κράτους. 

4. Ο λογαριασμός αυτός θα χρεώνεται ύστερα από 
εντολή του Υπουργού Ανάπτυξης για την μεταφορά 
ποσών σε έντοκο λογαριασμό όψεως που θα ανοιχθεί σε 
εμπορική τράπεζα η άλλο πιστωτικό ίδρυμα για την δι¬ 
ενέργεια των πληρωμών των δαπανών λειτουργίας του 
Σ.Ε.Ε.Σ. και της Ειδικής Επιστημονικής Γ ραμματείας. 

5. Τυχόν τόκοι, πρόσοδοι και άλλα έσοδα, που θα 
προκόψουν από τη διαχείριση των μεταφερόμενων εσό¬ 
δων, αποτελούν έσοδα του λογαριασμού του Σ.Ε.Ε.Σ. και 
διατίθενται για την κάλυψη δαπανών του. 

6. Η Οικονομική Δ/νση του Υπ. Ανάπτυξης είναι αρμό¬ 
δια: α) την παρακολούθηση της κίνησης του ειδικού λο¬ 
γαριασμού στην Τράπεζα της Ελλάδος, β) για τη διαχεί¬ 
ριση και λειτουργία του έντοκου λογαριασμού και την 
διάθεση των εσόδων του για την πληρωμή των δαπανών 
και την καταβολή της μηνιαίας αποζημίωσης των μελών 
της Επιστημονικής Γ ραμματείας και των υπαλλήλων του 
Σ.Ε.Ε.Σ σύμφωνα με τις κείμενες διατάξεις. 

Για την οικονομική παρακολούθηση των δαπανών θα 
τηρούνται βιβλία Εσόδων - Εξόδων, βιβλίο επιταγών και 
εντολών και βιβλίο παγίων. 

7. Οι δαπάνες του Σ.Ε.Ε.Σ. και της Ειδικής Επιστη¬ 
μονικής Γ ραμματείας που προβλέπονται από διάταξη 
νόμου η εξυπηρετούν και προάγουν τους σκοπούς τους 
καλύπτονται από τα έσοδα της παραγράφου 1. 

8. Πριν από κάθε ενέργεια για την εκτέλεση οποιοσ¬ 
δήποτε δαπάνης απαιτείται η έγκριση της Ολομέλειας 
του Σ.Ε.Ε.Σ. ή των εξουσιοδοτημένων οργάνων σύμφωνα 
με τα οριζόμενα στον Κανονισμό Εσωτερικής Λειτουρ¬ 
γίας του. 

9. Το ΣΕΕΣ δύναται με απόφασή της ολομέλειας του 
να μεταβιβάζει την αρμοδιότητα έγκρισης δαπανών 
στον Πρόεδρό της, άλλο μέλος της ή σε όργανο της 
Ειδικής Επιστημονικής Γ ραμματείας του. 

Η έγκριση παρέχεται με ιδιαίτερο έγγραφο που 
συντάσσεται από την αρμόδια Ειδική Επιστημονική 
Γραμματεία και υπογράφεται από τον Πρόεδρο ή από 
το όργανο που έχει την αρμοδιότητα αυτή. 


10. Μετά από την έγκριση της δαπάνης, το αρμόδιο 
όργανο προβαίνει στις νόμιμες ενέργειες για την εκτέ¬ 
λεσή της. 

11. Οι δαπάνες του Σ.Ε.Ε.Σ και της Ειδικής Επιστη¬ 
μονικής Γραμματείας πληρώνονται με επιταγές η με 
εντολές μεταφοράς σε βάρος του τηρούμενου έντοκου 
λογαριασμού, σε Τράπεζα ή άλλο πιστωτικό ίδρυμα. Οι 
πληρωμές των αποδοχών δύνανται να πραγματοποιού¬ 
νται και μέσω του διατραπεζικού συστήματος. 

12. Οι προβλεπόμενες επί των δαπανών κρατήσεις 
υπέρ δημοσίου και τρίτων αποδίδονται με επιταγές η 
εντολές μεταφοράς. 

13. Κάθε έτος θα συντάσσεται Προϋπολογισμός και 
Απολογισμός του λογαριασμού σύμφωνα με τις εγκυ¬ 
κλίους που εκδίδει το Υπουργείο Οικονομίας και Οι¬ 
κονομικών. Ο Προϋπολογισμός και Απολογισμός του 
Λογαριασμού θα αποστέλλονται για αξιολόγηση στο 
Γ ενικό Λογιστήριο του Κράτους εντός των προβλεπό- 
μενων προθεσμιών. 

14. Ο Απολογισμός με τα δικαιολογητικά πληρωμών 
θα αποστέλλονται στο Ελεγκτικό Συνέδριο για τον κα¬ 
τασταλτικό έλεγχο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ Δ. ΣΙΟΥΦΑΣ 

-♦- 

Αριθμ. 1635 (5) 

Έγκριση τιμολογίων του τουριστικού λιμένα (Μαρίνας) 
Βουλιαγμένης. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 187) «Αρμοδιό¬ 
τητες του Υπουργείου Τουριστικής Ανάπτυξης και θέματα 
τουρισμού» και ειδικότερα τις διατάξεις της παραγράφου 
2 του άρθρου 5 του προαναφερόμενου νόμου. 

2. Τ ις διατάξεις του Κεφ. Γ' του ν. 2160/1993 (ΦΕΚ Α' 
118). 

3. Τις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης 

4. Τις διατάξεις του π.δ. 33/2006 (ΦΕΚ Α' 35) «Διορι¬ 
σμός μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ' 65 και Γ' 79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Το υπ’ αριθμ. 52/4.5.2006 έγγραφο της Ε.Τ.Α με το 
οποίο διαβιβάστηκε απόσπασμα πρακτικού της υπ’ 
αριθμ. 228/10.4.2006 συνεδρίασης του Δ.Σ της Ανώνυ¬ 
μης Εταιρείας με την επωνυμία «Εταιρεία Τουριστικής 
Ανάπτυξης Ανώνυμη Εταιρία» που αποτελεί φορέα δι¬ 
αχείρισης του τουριστικού λιμένα Βουλιαγμένης, περί 
του τιμολογίου ελλιμενισμού και λοιπών παρεχομένων 
υπηρεσιών στον προαναφερόμενο λιμένα. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τα υποβληθέντα τιμολόγια του τουριστι¬ 
κού λιμένα (Μαρίνας) Βουλιαγμένης ως εξής: 

1. ΤΙΜΟΛΟΓΙΟ ΔΙΚΑΙΩΜΑΤΩΝ ΕΛΛΙΜΕΝΙΣΜΟΥ ΚΑΙ ΛΟΙ¬ 
ΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ ΙΔΙΩΤΙΚΩΝ ΣΚΑΦΩΝ 
ΑΝΑΨΥΧΗΣ 

Το προτεινόμενο τιμολόγιο εφαρμόζεται στα χαρα¬ 
κτηριζόμενα ως «ιδιωτικά - τουριστικά» σκάφη αναψυχής 
(χωρητικότητας μέχρι 50 επιβατών) με όνομα, χαρακτη¬ 
ριστικά, ιθαγένεια, διεθνές σήμα, λιμένα νηολόγησης 
ανεξαρτήτως εγγραφής τους σε ελληνικό ή αλλοδαπό 
νηολόγιο, ή λεμβολόγιο, που ελλιμενίζονται σε θαλάσσιο 
χώρο του Τουριστικού Λιμένα Βουλιαγμένης, συμπερι¬ 
λαμβανομένων και των χαρακτηριζομένων ως «επαγγελ¬ 
ματικών - τουριστικών» σκαφών του ν. 2743/1999, όπως 
αυτός εκάστοτε ισχύει. 

Το τιμολόγιο των σκαφών καθορίζεται με βάση τα 
μέτρα ολικού μήκους έκαστου σκάφους, όπως αυτά ανα¬ 
γράφονται στα ναυτιλιακά αυτού έγγραφα, μαζί με κάθε 
πρόσθετο εξάρτημα ή άλλη προσθήκη (π.χ. πλατφόρμες, 
«μπαστούνι- θαλασσομάχος» κ.λπ) η οποία αυξάνει το 
συνολικό μήκος αυτού. Η Εταιρεία για τον τελικό υπο¬ 
λογισμό του μήκους διατηρεί το δικαίωμα να προβεί σε 
μέτρηση με δικά της μέσα. 

Εκατοστά του μέτρου ολικού μήκους εκπίπτουν προς 
όφελος των σκαφών. Για τον υπολογισμό των τελών 
και λοιπών δικαιωμάτων, λαμβάνεται υπόψη η αμέσως 
προηγούμενη ακέραια μονάδα. 

Για τον υπολογισμό των δικαιωμάτων ελλιμενισμού, 
διερχόμενο σκάφος, θεωρείται κάθε σκάφος, το οποίο 
παραμένει ελλιμενιζόμενο προσωρινά στο χώρο του 
τουριστικού λιμένα και πάντως όχι πέραν των 20 συνε¬ 
χόμενων ημερολογιακών ημερών. 

Η χρέωση των δικαιωμάτων ελλιμενισμού είναι μηνιαία 
(30 ημέρες). Ως πρώτη ημέρα για τον υπολογισμό της 
καταβολής δικαιωμάτων ελλιμενισμού λαμβάνεται υπό¬ 
ψη το από του μεσονυκτίου αρχόμενο εικοσιτετράωρο 
εντός του οποίου κατέπλευσε το σκάφος στη Μαρίνα. 

Για την εφαρμογή του τιμολογίου αυτού είναι απα¬ 
ραίτητη η υπογραφή νέας «Σύμβασης Ελλιμενισμού» 
από κάθε ιδιοκτήτη σκάφους που ελλιμενίζεται στην 
Μαρίνα Βουλιαγμένης. 

ΔΙΚΑΙΩΜΑΤΑ ΕΛΛΙΜΕΝΙΣΜΟΥ 2006 ΓΙΑ ΤΑ ΙΔΙΩΤΙΚΑ 
ΣΚΑΦΗ 


ΜΕΤΡΑ ΜΗΚΟΥΣ 
ΣΚΑΦΟΥΣ 

ΜΗΝΙΑΙΟ ΤΙΜΟΛΟΓΙΟ 2006 

1 

55,50 € 

2 

104,00 € 

3 

155,00 € 

4 

209,50 € 

5 

265,00 € 

6 

315,00 € 

7 

369,50 € 

8 

420,00 € 

9 

475,50 € 

10 

530,00 € 

11 

602, 50 € 

12 

662,00 € 

13 

728,50 € 


ΜΕΤΡΑ ΜΗΚΟΥΣ 
ΣΚΑΦΟΥΣ 

ΜΗΝΙΑΙΟ ΤΙΜΟΛΟΓΙΟ 2006 

14 

778,50 € 

15 

845,00 € 

16 

872,50 € 

17 

939,00 € 

18 

1.005,00 € 

19 

1.054,00 € 

20 

1.115,00 € 

21 

1214,50 € 

22 

1.281,50 € 

23 

1.330,00 € 

24 

1.374,50 € 

25 

1.458,00 € 

26 

1491,00 € 

27 

1557,50 € 

28 

1618,00 € 

29 

1651,50 € 

30 

1733,50 € 

31 

1860,50 € 

32 

1.927,00 € 

33 

1.977,00 € 

34 

2.026,00 € 

35 

2.092,50 € 

36 

2.153,50€ 

37 

2.219,50 € 

38 

2.269,50 € 

39 

2.336,00 € 

40 

2.496,00 € 

41 

2.562,50 € 

42 

2.623,50 € 

43 

2.689,50 € 

44 

2.738,50 € 

45 

2.789,00 € 

46 

3.308,00 € 

47 

3.369,00 € 

48 

3.435,00 € 

49 

3.501,50 € 

50 

3.567,50€ 

51 

3.628,50 € 


Επισημαίνεται ότι, από το 2007 και εφεξής, το εν λόγω 
τιμολόγιο θα αναπροσαρμόζεται αυτόυατα ετησίως από 
την 1η Ιανουάριου κάθε επόμενου έτους, προσαυξημέ¬ 
νο κατά το ποσοστό αύξησης του τιμαρίθμου κόστους 
ζωής του προηγούμενου ημερολογιακού έτους, όπως 
προσδιορίζεται από την Τράπεζα της Ελλάδας ή άλλης 

κατά νόμο αρμόδια Υπηρεσία πλέον ποσοστού 1%. Η 
ΕΤΑ ΑΕ διατηρεί οποτεδήποτε το δικαίωμα να υποβάλει 
αρμοδίως προς έγκριση τιμολόγιο προσαυξημένο κατά 
ποσοστό μεγαλύτερο του 1%, εφόσον η αύξηση στοιχει- 
οθετείται επαρκώς λόγω εκτέλεσης έργων υποδομής 
και υπηρεσιών, προς όφελος του Τουριστικού Λιμένα 
Βουλιαγμένης και των πλοιοκτητών των σκαφών, 

1.2 ΤΙΜΟΛΟΓΙΟ ΔΙΕΡΧΟΜΕΝΩΝ ΣΚΑΦΩΝ 

Για τα διερχόμενα σκάφη, ως βάση υπολογισμού τους 
λαμβάνεται η μηνιαία παραμονή (30 ημέρες). Η ημερή¬ 
σια χρέωση ισούται με το 1/30 της μηνιαίας παραμονής, 
προσαυξημένη κατά ποσοστό 50% για τις πρώτες (20) 
ημέρες παραμονής στην Μαρίνα. Σε περίπτωση που 
το σκάφος παραμείνει στην Μαρίνα για χρονικό διά¬ 
στημα πέραν των 20 ημερών συνεχούς παραμονής και 
λιγότερο του ενός μηνός επιβαρύνεται με το μηνιαίο 
τιμολόγιο. 

1.3 ΤΙΜΟΛΟΓΙΟ ΠΛΑΓΙΟΔΕΤΗΣΗΣ 

Το ως άνω προτεινόμενο τιμολόγιο δικαιωμάτων ελλι- 
μενισμού για τα «ιδιωτικά τουριστικά» σκάφη αναψυχής 
αφορά σε αγκυροβόλια σκαφών με πρυμνοδέτηση. Η 
περίπτωση πλαγιοδέτησης του σκάφους, κατόπιν επι¬ 
θυμίας των ιδιοκτητών ή πλοιάρχων, τιμολογείται κατά 
ποσοστό 100% επιπλέον των κανονικών δικαιωμάτων 
ελλιμενισμού. Η παραπάνω προσαύξηση δεν καταβάλ¬ 
λεται στις περιπτώσεις κατά τις οποίες τα αρμόδια όρ¬ 
γανα του φορέα διαχείρισης της Μαρίνας αποφασίζουν 
την πλαγιοδέτηση, λόγω έλλειψης αγκυροβολιών ή για 
λόγους ασφαλείας των σκαφών μέσα στην Μαρίνα. 

1.4 ΤΙΜΟΛΟΓΙΟ ΕΡΑΣΙΤΕΧΝΙΚΗΣ ΚΑΙ ΕΠΑΓΓΕΛΜΑΤΙΚΗΣ 
ΑΛΙΕΙΑΣ 

Σε περίπτωση κατά την οποία, σύμφωνα με τις κείμε¬ 
νες διατάξεις, επιτραπεί ο ελλιμενισμός σκαφών πάσης 
φύσεως επαγγελματικής καθώς και ερασιτεχνικής αλι¬ 
είας, τα σκάφη αυτά (λέμβοι έως 5 μέτρα κατ’ανώτατο 
όριο) θα ελλιμενίζονται στον τουριστικό Λιμένα Βουλι¬ 
αγμένης, με τιμολόγιο που καθορίζεται σε 4,50 Ευρώ 
ανά μέτρο ανά μήνα. 

1.5 ΤΙΜΟΛΟΓΙΟ ΜΗ ΣΥΜΒΑΤΙΚΩΝ ΣΚΑΦΩΝ 

Ως μη συμβατικά σκάφη θεωρούνται εκείνα τα σκάφη 
των οποίων ο λόγος Β/Ι_ είναι μεγαλύτερος του 0,30 
όπου Β το μέγιστο πλάτος και I. το μέγιστο μήκος του 
σκάφους. Σε αυτή την περίπτωση, τα μη συμβατικά 
σκάφη καταβάλλουν δικαιώματα ελλιμενισμού διπλάσια 
(προσαυξημένα κατά ποσοστό 100%) των συμβατικών. 

1.6 ΤΙΜΟΛΟΓΙΟ ΛΟΙΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ 

Για τις παρεχόμενες υπηρεσίες και διευκολύνσεις του 

Τουριστικού Λιμένα Βουλιαγμένης ισχύουν τα ακόλουθα 
τιμολόγια: 

• Τιμολόγιο παροχής νερού 

Το παρεχόμενο προς τα ελλιμενιζόμενα σκάφη νερό, 
χρεώνεται ανά κυβικό μέτρο (Μ3) σύμφωνα με τα ισχύ- 
οντα εκάστοτε τιμολόγια της Ε.Υ.Δ.Α.Π μετά των λοιπών 
επιβαρύνσεων, προσαυξημένο κατά ποσοστό 80%. 

• Τιμολόγιο ηλεκτρικής και τηλεφωνικής σύνδεσης 

Τα τιμολόγια ηλεκτρικής και τηλεφωνικής σύνδεσης 

χρεώνονται ανά μονάδα χρέωσης σύμφωνα με τα ισχύ- 
οντα τιμολόγια της ΔΕΗ και του ΟΤΕ μετά λοιπών επι¬ 
βαρύνσεων, προσαυξημένα κατά ποσοστό 40%. 

Προκειμένου για ηλεκτροδότηση και τηλεφωνική πα¬ 
ροχή ιδία δε για τα παρεχόμενα προς χρήση στα ελλι¬ 
μενιζόμενα σκάφη υλικά (συσκευές, μετρητές, καλώδια 
σύνδεσης, κ.ο.κ) καταβάλλεται εγγύηση ποσού 80,00 


Ευρώ. Το ποσοστό της εγγύησης ισχύει και για τα ήδη 
ελλιμενιζόμενα στον Τουριστικό Λιμένα Βουλιαγμένης 
σκάφη, τα οποία υποχρεούνται στην καταβολή της προ- 
κύπτουσας διαφοράς. 

Η εγγύηση επιστρέφεται στα σκάφη μετά την παράδο¬ 
ση - επιστροφή των υλικών στον Τουριστικό Λιμένα Βου¬ 
λιαγμένης και την εξόφληση των λογαριασμό τους, με 
την αφαίρεση της δαπάνης αποκατάστασης των τυχόν 
φθορών και ζημιών, υπολογιζόμενη κατ’ εκτίμηση, από 
την διεύθυνση του Τουριστικού Λιμένα Βουλιαγμένης. 

Σε περίπτωση καθυστέρησης εξόφλησης των λογα¬ 
ριασμών των παραπάνω παροχών, πέραν του μηνός, η 
Διεύθυνση του Τουριστικού Λιμένα Βουλιαγμένης δι¬ 
καιούται να προβεί στην διακοπή των παροχών χωρίς 
άλλη ειδοποίηση. Η επανασύνδεση γίνεται μετά την 
εξόφληση των λογαριασμών και εφόσον υπάρχει δια¬ 
θέσιμη παροχή. 

• Τιμολόγιο δικαιώματος ανέλκυσης/καθέλκυσης 

Για κάθε ανέλκυση / καθέλκυση σκάφους παντός τύ¬ 
που εντός του χώρου του Τουριστικού Λιμένα Βουλι¬ 
αγμένης καταβάλλονται από τον διενεργούντα αυτήν 
ιδιώτη ή εταιρεία, δικαιώματα χρήσης που ανέρχονται 
σε ποσό 25,00 Ευρώ ανεξαρτήτως μήκους σκαφών. 

2. ΤΡΟΠΟΣ ΠΛΗΡΩΜΗΣ 

Σε όλα τα αναφερόμενα παραπάνω ποσά που αφο¬ 
ρούν στις παρεχόμενες υπηρεσίες (ελλιμενισμός, λοι¬ 
πές παροχές κλπ.) δεν περιλαμβάνεται ο ΦΠΑ καθώς 
και κάθε άλλος νόμιμος δημόσιος, κοινοτικός φόρος ή 
τέλος. 

Τα δικαιώματα ελλιμενισμού προκαταβάλλονται για 
διάστημα μέχρι ένα μήνα. Η πληρωμή των δικαιωμάτων 
ελλιμενισμού και των λοιπών παρεχομένων υπηρεσιών 
γίνεται σε Ευρώ τοις μετρητοίς, με πιστωτική κάρτα, ή 
με επιταγή τραπέζης ή άλλου αναγνωρισμένου πιστωτι¬ 
κού ιδρύματος στην Ελλάδα, σε διαταγή της εταιρείας 
ΕΤΑ ΑΕ και είναι πληρωτέα την ίδια ημέρα. 

Σε περίπτωση προκαταβολής δικαιωμάτων ελλιμενι- 
σμού για ένα έτος γίνεται έκπτωση 5%, ενώ για προκα¬ 
ταβολή δικαιωμάτων περιόδου από 6 μέχρι 11 μήνες ή 
έκπτωση ανέρχεται σε ποσοστό 2% επί του τιμολογίου 
ελλιμενισμού. Η έκπτωση δεν περιλαμβάνει τις λοιπές 
παρεχόμενες υπηρεσίες και παροχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 170 (6) 

Τροποποίηση της υπ’ αριθμ. 6496/2.4.2002 απόφασης 
μας (ΦΕΚ 465/15.4.2002 τεύχος Β') «περί ανωτάτου 
ορίου επιτρεπομένων ημερών κίνησης, εκτός έδρας 
υπαλλήλων υπηρετούντων στις Νομαρχιακές Αυτο¬ 
διοικήσεις Άρτας - Θεσπρωτίας - Ιωαννίνων - Πρέ¬ 
βεζας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 2685/1999 «Κάλυψη δαπανών 
μετακινούμενων υπαλλήλων εντός και εκτός της Επι¬ 
κράτειας και άλλες διατάξεις». 

2. Τις διατάξεις του άρθρου 15 παρ. 18 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

3. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

4. Το ν. 2738 /1999 «Συλλογικές Διαπραγματεύσεις στη 
Δημόσια Διοίκηση κ.λπ. και ιδιαίτερα το άρθρο 25 που 
με την παράγραφο 6 αυτού ορίζεται ότι αντί των κοινών 
υπουργικών αποφάσεων της παρ. 3 του άρθρου 2 του 
ν. 2685/1999 (ΦΕΚ 35 Α') εκδίδεται αντίστοιχα απόφαση 
του αρμοδίου Γενικού Γραμματέα της οικείας Περιφέρει¬ 
ας προκειμένου για υπαλλήλους που υπηρετούν στους 
ΟΤΑ α' και β' βαθμού. 

5. Την υπ’ αριθμ. 6496/2.4.2002 (ΦΕΚ 465/15.4.2002 τ.Β') 
απόφασή μας για τον καθορισμό αριθμού ημερών με¬ 
τακίνησης εκτός έδρας, των με οποιαδήποτε σχέση 
εργασίας υπαλλήλων που υπηρετούν στις Νομαρχιακές 
Αυτοδιοικήσεις της Περιφέρειας μας. 

6. Την υπ’ αριθμ. 11312/14.5.2002 απόφασή μας «Τρο¬ 
ποποίηση της υπ’ αριθμ. 6496/2.4.2002 απόφασής μας 
«περί ανωτάτου ορίου επιτρεπομένων ημερών κίνησης 
εκτός έδρας υπαλλήλων υπηρετούντων στις Νομαρχι¬ 
ακές Αυτοδιοικήσεις Άρτας - Θεσπρωτίας - Ιωαννίνων 

- Πρέβεζας». 

7. Την υπ’ αριθμ. 8930/20.7.2005 απόφασή μας «Τρο¬ 
ποποίηση της υπ’ αριθμ. 6496/2.4.2002 απόφασής μας 
«περί ανωτάτου ορίου επιτρεπομένων ημερών κίνησης 
εκτός έδρας υπαλλήλων υπηρετούντων στις Νομαρχι¬ 
ακές Αυτοδιοικήσεις Άρτας - Θεσπρωτίας - Ιωαννίνων 

- Πρέβεζας». 

8. Την ανάγκη τροποποίησης της αρχικής μας απόφα¬ 
σης (6496/2002) «περί ανωτάτου ορίου επιτρεπομένων 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις». 

Τροποποιούμε και συμπληρώνουμε την υπ’ αριθμ. 
6496/2.4.2002 απόφασή μας (ΦΕΚ 465/2002 τ.Β') «περί 
ανωτάτου ορίου επιτρεπομένων ημερών μετακίνησης 
εκτός έδρας υπαλλήλων υπηρετούντων στις Νομαρχια¬ 
κές Αυτοδιοικήσεις της Περιφέρειας μας και η οποία δη- 
μοσιεύθηκε στο ΦΕΚ 465/15.4.2002 τ.Β'ως ακολούθως: 

Στη σελίδα 6306 του ανωτέρω ΦΕΚ και στην υπό αύξο- 
ντα αριθμό 26 κατηγορία υπαλλήλου ΤΕ του κλάδου Νοση¬ 
λευτικής αυξάνουμε τον αριθμό των δικαιούμενων ημερών 
μετακίνησης εκτός έδρας κατά πενήντα (50) ημέρες και το 
σύνολο των δικαιούμενων ημερών σε εκατό (100). 

Επίσης στην αυτή σελίδα στη Νομαρχιακή Αυτοδιοίκη¬ 
ση Ιωαννίνων και με αύξοντα αριθμό -58- προστίθεται η 
κατηγορία ΠΕ κλάδος Φυσικής Αγωγής και Αθλητισμού 
με σύνολο δικαιούμενων ημερών εκατό (100). 

Η δαπάνη που θα απαιτηθεί από την εφαρμογή της 
απόφασης αυτής θα βαρύνει αποκλειστικά και μόνο τις 
πιστώσεις του οικείου προϋπολογισμού της Νομαρχιακής 
Αυτοδιοίκησης Ιωαννίνων, και ειδικότερα τον Κ.Α 0711 και 
ανέρχεται στο ποσό των οκτώ χιλιάδων (8.000) ευρώ. 

Κατά τα λοιπά οι υπ’ αριθμ. 6496/2.4.2002,11312/14.5.2002 
και 8930/20.7.2005 αποφάσεις μάς ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Ιανουάριου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 


Αριθμ. οικ. 226/07 (7) 

Καθιέρωση υπερωριακής εργασίας κατά το έτος 2007, 
για το μόνιμο προσωπικό της Δ/νσης Περιβάλλοντος 
της Γενικής Δ/νσης Ποιότητας Ζωής Νομαρχιακής 
Αυτοδιοίκησης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2) Τις διατάξεις του άρθρου 15 του ν. 2592/1998. 

3) Τις διατάξεις του άρθρου 25, παρ. 7 του ν. 2738/1999. 

4) Τις διατάξεις του άρθρου 15 του ν. 2592/1998. 

5) Την υπ’ αριθμ. 383/17.1.2007 απόφαση Ν.Σ. Ανατολι¬ 
κής Αττικής, η οποία εγκρίνει την πρόβλεψη δαπάνης 
υπερωριακής αποζημίωσης. 

6) Την ανάγκη κάλυψης εκτάκτων υπηρεσιακών ανα¬ 
γκών, όπως έκτακτοι έλεγχοι ηχορύπανσης και μόλυν¬ 
σης ανθρωπογενούς και φυσικού περιβάλλοντος, έλεγ¬ 
χοι καταγγελιών. 

7) Το γεγονός ότι για την αντιμετώπιση των ανωτέ¬ 
ρω υπηρεσιακών αναγκών, υπάλληλοι της Διεύθυνσης 
Περιβάλλοντος απασχολήθηκαν και εξακολουθούν να 
απασχολούνται πέραν του κανονικού ωραρίου. 

8) Το γεγονός ότι για την ανωτέρω υπερωριακή απα¬ 
σχόληση, έχει προβλεφθεί σχετική πίστωση στον οι¬ 
κονομικό προϋπολογισμό έτους 2007 της Νομαρχιακής 
Αυτοδιοίκησης Ανατολικής Αττικής, Γ ενικής Διεύθυνσης 
Ποιότητας Ζωής, Διεύθυνσης Περιβάλλοντος. 

9) Την υπ’ αριθμ. 6/15.1.2007 απόφαση Ν.Σ. προσαρμο¬ 
γής του προϋπολογισμού της Ν.Α.Α.Α. οικονομικού έτους 
2007, αποφασίζουμε: 

Καθιερώνουμε υπερωριακή απογευματινή με αμοιβή 
απασχόληση κατά τις εργάσιμες ημέρες για δέκα (10) 
υπαλλήλους στη Διεύθυνση Περιβάλλοντος της Νομαρ¬ 
χιακής Αυτοδιοίκησης Ανατολικής Αττικής. 

Καθορίζουμε το σύνολο των ωρών απογευματινής 
απασχόλησης σε δεκαπέντε χιλιάδες ευρώ (15.000 €). 

Με απόφαση του Διευθυντή Περιβάλλοντος θα κα¬ 
θορίζονται αναλυτικά οι ώρες της ανωτέρω εργασίας 
κατά υπάλληλο, ανάλογα με τις υπηρεσιακές ανάγκες, 
οι οποίες θα υλοποιηθούν μέχρι 30.6.2007. 

Κάλυψη δαπάνης: Το ύψος της ανωτέρω προκαλούμε- 
νης δαπάνης, που ανέρχεται στο ποσόν των 15.000 € για 
υπερωριακή εργασία (ΚΑΕ 1226), θα καλυφθεί από τις 
πιστώσεις που έχουν προβλεφθεί στον οικονομικό προϋ¬ 
πολογισμό έτους 2007 της Νομαρχιακής Αυτοδιοίκησης 
Ανατολικής Αττικής, Διεύθυνσης Περιβάλλοντος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 25 Ιανουάριου 2007 

Ο Νομάρχης 
Λ. ΚΟΥΡΗΣ 
-♦- 

Αριθμ. 166 (8) 

Έγκριση υπερωριών για το προσωπικό της Δ/νσης Εμπο¬ 
ρίου - Προστασίας Καταναλωτή Ν. Α. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του ν. 3200/1955 «περί Διοικητικής 

Αποκεντρώσεως», όπως τροποποιήθηκε και συμπλη¬ 
ρώθηκε. 

2. Τις διατάξεις του ν. 2218/1994» ίδρυση Νομαρχιακής Αυ¬ 
τοδιοίκησης», όπως συμπληρώθηκε με τον ν. 2240/1994. 

3. Τον ισχύοντα οργανισμό εσωτερικής οργάνωσης και 
λειτουργίας της Νομαρχιακής Αυτοδιοίκησης Ημαθίας. 

4. Το ν. 2503/1997 «Διοίκηση οργάνωση στελέχωση 
της περιφέρειας, ρύθμιση θεμάτων για την τοπική Αυ¬ 
τοδιοίκηση και άλλες διατάξεις». 

5. Τις διατάξεις του άρθρου 16 του ν. 3205/2003. 

6. Τις υπηρεσιακές ανάγκες της Δ/νσης Εμπορίου - 
Προστασίας Καταναλωτή Νομαρχιακής Αυτοδιοίκησης 
Ημαθίας, αποφασίζουμε: 

Εγκρίνουμε την εκτέλεση υπερωριακής εργασίας απο¬ 
γευματινής σε (1.440) ώρες και εξαιρέσιμων ημερών και 
Κυριακών σε (384) ώρες καθώς και νυχτερινή εργασία 
σε (384) ώρες στους υπαλλήλους της Δ/νσης Εμπορίου 
- Προστασίας Καταναλωτή Ν.Α. Ημαθίας κατά το Α' 
εξάμηνο του 2007 συνολικής δαπάνης (13,000) ευρώ. 

Η δαπάνη βαρύνει τον ΚΑΕ 0511 και ΚΑΕ 0512 και 
υπάρχει σχετική πίστωση στον τακτικό προϋπολογισμό 
της Ν. Α. Ημαθίας. 

Η απόφαση αυτή ισχύει αναδρομικά μέχρι ένα μήνα 
από την ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 22 Ιανουάριου 2007 
Ο Νομάρχης 

ΚΩΣΤΑΣ ΚΑΡΑΠΑΝΑΓΙΩΤΙΔΗΣ 

-♦- 

Αριθμ. 652 (9) 

Τροποποίηση της υπ’ αριθμ. 28372/12.1.2000 απόφασης 
του Γενικού Γραμματέα Περιφέρειας Ηπείρου, περί 
σύστασης αμιγούς Δημοτικής Επιχείρησης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ 
ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)», όπως σήμερα 
αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 270 του ν. 3463/2006 
(ΦΕΚ 114/τ. Α78.6.2006) «Κύρωση του Κώδικα Δήμων και 
Κοινοτήτων» και τις όμοιες του άρθρου 277 του Δ.Κ.Κ. 
(π.δ/γμα 410/1995). 

2. Την υπ’ αριθμ. 25027/9.4.1984 (ΦΕΚ 244/19.4.1984 τ. 
Β') απόφαση του Υπουργού Εσωτερικών. 

3. Την υπ’ αριθμ. 420/2006 απόφαση του Δημοτικού 
Συμβουλίου Ιωαννίνων. 

4. Την υπ’ αριθμ. 20922/19.9.2001 (ΦΕΚ 127Ί/Β72.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων κ.λπ. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την Οικονομοτεχνική μελέτη έτους 2006, αποφα¬ 
σίζουμε: 

Τροποποιούμε την παρ. 6β' της υπ’ αριθμ. 28372/12.1.2000 
απόφασης του Γενικού Γραμματέα Περιφέρειας Ηπεί¬ 
ρου, περί σύστασης επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ ΕΝΗΜΕΡΩΣΗΣ 
ΙΩΑΝΝΙΝΩΝ (Δ.Ε.Π.Ε.Ι.) », όπως σήμερα αυτή ισχύει, ως 
εξής: 

Ο Δήμος Ιωαννιτών διαθέτει στην επιχείρηση το χρη¬ 
ματικό ποσό των 2.412.582,54 ευρώ, ως ίδια συμμετο¬ 


χή στο αρχικό κεφάλαιο της (αύξηση κατά 265.000,00 
ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Άρθρο 27 ν. 2081/1992). 

Με την παρούσα κανονιστική πράξη ο Δήμος Ιωαν- 
νιτών επιβαρύνεται με το ποσό των 265.000,00 ευρώ, 
το οποίο θα καταβληθεί τμηματικά, ανάλογα με τις 
ανάγκες της Επιχείρησης και την οικονομική ευχέρεια 
του ανωτέρω Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Ιανουάριου 2007 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
ΔΗΜΗΤΡΙΟΣ Γ. ΜΠΑΛΤΟΓΙΑΝΝΗΣ 
-♦- 

Αριθμ. 997 (10) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, εργα¬ 
σία κατά τις Κυριακές και Εξαιρέσιμες ημέρες, ερ¬ 
γασίας κατά τις νυχτερινές ώρες των εργάσιμων, 
Κυριακών και εξαιρέσιμων ημερών για το Α' εξάμη¬ 
νο του έτους 2007, για το προσωπικό του τμήματος 
Υγειονομικού ελέγχου της Δ/νσης Δημόσιας Υγείας 
και του οδηγού της Ν.Α. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 25 παρ. 7 ν. 2738/1999, 
βάσει των οποίων, με απόφαση του οικείου Νομάρχη, 
διαπιστώνεται η ανάγκη για υπερωριακή απασχόληση 
και η καθιέρωση εργασίας με αμοιβή για το προσωπικό 
που υπηρετεί στις Νομαρχιακές Αυτοδιοικήσεις. 

2. Τις διατάξεις του άρθρου 16 ν. 3205/2003, βάσει των 
οποίων επιτρέπεται η καθιέρωση με αμοιβή εργασίας 
πέρα από τις ώρες της υποχρεωτικής απασχόλησης 
των υπαλλήλων του Δημοσίου, των Ν.Π.Δ.Δ. και των 
Ο.Τ.Α. μόνο για την αντιμετώπιση εποχιακών, εκτάκτων 
και επειγουσών υπηρεσιακών αναγκών. 

3. Την υπ’ αριθμ. 2/7275/0022/31.12.2003 διαταγή του 
Υπουργείου Οικονομίας και Οικονομικών (Γενικό Λογι¬ 
στήριο του Κράτους), με την οποία παρέχονται οδηγίες 
για την εφαρμογή των διατάξεων του ν. 3205/2003. 

4. Τις διατάξεις του άρθρου 12 παρ. 10 του ν. 
2503/1997. 

5. Την υπ’ αριθμ. 3951/εγκ.3/20.9.2006 εγκύκλιο του 
Εισαγγελέα του Αρείου Πάγου, με την οποία ζητά τη 
διενέργεια ελέγχων από τα αρμόδια όργανα της υγει¬ 
ονομικής υπηρεσίας στα καταστήματα υγειονομικού 
ενδιαφέροντος κατά την ημέρα, αλλά και κατά τις νυ¬ 
κτερινές ώρες. 

6. Το γεγονός ότι στους Κ.Α.Ε. 0511 και 0512 του προϋ¬ 
πολογισμού εξόδων έτους 2007 της Ν.Α.Λάρισας, έχουν 
εγγράφει πιστώσεις ύψους 15.000 ευρώ και 15.000 ευρώ 
αντίστοιχα. 

7. Τις διατάξεις του άρθρου 15 παρ. 3γ του ν. 2592/ 
1998. 

8. Το γεγονός, ότι κατά το Α' εξάμηνο του έτους 2007 
από το προσωπικό που υπηρετεί, οκτώ (8) Ε.Δ.Υ., ένας 
(1) Νομίατρος και ένας (1) οδηγός, απαιτείται να εργά¬ 
ζεται υπερωριακά για κάλυψη επειγουσών υπηρεσιακών 
αναγκών μέχρι τρεις (3) ημέρες την εβδομάδα από ώρες 

17:00 έως 22:00, ήτοι κατά μήνα εξήντα ώρες ο καθένας 
και κατά τις Κυριακές και εξαιρέσιμες ημέρες, αλλά και 
κατά τις νυχτερινές ώρες των εργασίμων, Κυριακών και 
εξαιρέσιμων ημερών μέχρι δέκα έξη (16) ώρες ο καθένας 
το μήνα, κατά περίπτωση, αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση και για απασχόληση κατά τις Κυριακές, εξαι¬ 
ρέσιμες ημέρες καθώς και κατά τις νυχτερινές ώρες 
των εργάσιμων, Κυριακών και εξαιρέσιμων ημερών, δέκα 
(10) υπαλλήλων για το Α' εξάμηνο του έτους 2007, λόγω 
κάλυψης των αυξημένων υπηρεσιακών αναγκών και υπο¬ 
χρεώσεων μας καθ’ όλη τη διάρκεια του 24ώρου. 

Β) Καθιερώνουμε με αμοιβή υπερωριακή εργασία κατά 
τις απογευματινές και νυχτερινές ώρες των εργασίμων 
ημερών καθώς και κατά τις Κυριακές και εξαιρέσιμες 
ημέρες για το Α’ εξάμηνο του έτους 2007 και μέχρι 5.520 
ώρες συνολικά για εννέα (9) υπαλλήλους που υπηρετούν 
στην Δ/νση Δημ. Υγείας της Ν.Α.Λάρισας, Τμ. Υγειονο¬ 
μικού Ελέγχου και ένα (1) οδηγό της Ν.Α.Λάρισας, ως 
κατωτέρω: 

1. Υπερωρίες: 

δέκα (10) υπάλληλοι με εξήντα (60) ώρες το μήνα για 
έξι (6) μήνες = 10 X 60 X 6 = 3600 ώρες. 

2. Νυχτερινά: 

δέκα (10) υπάλληλοι με δέκα έξι (16) ώρες το μήνα για 
έξι (6) μήνες = 10 X 16 X 6 = 960 ώρες. 

3. Κυριακές - Εξαιρέσιμα: 

δέκα (10) υπάλληλοι με δέκα έξι (16) ώρες το μήνα για 
έξι (6) μήνες = 10 X 16 X 6 = 960 ώρες. 

Η κατανομή των ωρών στους απασχολούμενους 
υπαλλήλους, θα γίνει με απόφαση μας, ανάλογα με τις 
εκάστοτε παρουσιαζόμενες ανάγκες και το ύψος των 
εγγεγραμμένων σχετικών πιστώσεων στον προϋπολο¬ 
γισμό του έτους 2007. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχό¬ 
λησης των ανωτέρω ορίζεται ο Προϊστάμενος του τμή¬ 
ματος Υγειονομικού ελέγχου της Δ/νσης Δημ. Υγείας 
της Ν.Α.Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Ιανουάριου 2007 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού. 

Ο ΝΟΜΑΡΧΗΣ ΚΟΡΙΝΘΙΑΣ 

Με την υπ’ αριθμ. 3196/06/18.1.2006 απόφαση του Νο¬ 
μάρχη Κορινθίας χορηγείται, στη Σαββοπούλου Βασιλική 
του Αλεξίου, άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΝΙΚΟΛΑΟΣ ΤΑΓΑΡΑΣ 


Αριθμ. 494 (12) 

Υπερωριακή απασχόληση των υπαλλήλων της Ν.Α. 

Λέσβου για το Α’ εξάμηνο 2006 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη 

1. Τις διατάξεις του π.δ. 30/1996 «Κώδικας Ν.Α.», 
όπως τροποποιήθηκε και ισχύει μέχρι σήμερα. 

2. Το ν. 2683/1999 άρθρο 29 

3. Το ν. 2592/1998 άρθρο 15 

4. Το ν. 2738/1999 άρθρο 25 παρ. 7 

5. Την υπ’ αριθμ. 2/8893/0022/31.12.2003 εγκύκλιο του 
Υπουργείου Οικονομίας και Οικονομικών Γενικό Λογι¬ 
στήριο Κράτους αναφορικά με την υπερωριακή απα¬ 
σχόληση των υπαλλήλων. 

6. Το γεγονός ότι οι υπάλληλοι ορισμένων υπηρεσιών 
της Ν.Α. Λέσβου, λόγω της φύσεως της εργασίας τους 
εργάζονται και πέρα του κανονικού ωραρίου καθώς και 
εξαιρέσιμες και αργίες 

7. Την ύπαρξη της απαιτούμενης πίστωσης στον 
προϋπολογισμό της Ν.Α. Λέσβου . 

8. Το γεγονός ότι στην Ν.Α. Λέσβου υπηρετούν συνο¬ 
λικά 348 υπάλληλοι, εγκρίνουμε: 

Την υπερωριακή απασχόληση των 347 υπαλλήλων 
της Ν.Α. Λέσβου, για το Α’ εξάμηνο έτους 2006, για τις 
υπηρεσίες της Νήσου Λέσβου και του Επαρχείου Λήμνου 
και για σύνολο μέχρι 5.000 ωρών. 

1. Η υπερωριακή εργασία θα πραγματοποιηθεί κατά 
τις απογευματινές ώρες κάθε εργάσιμη ημέρα από 15:00 
έως 22:00. 

2. Επίσης δύναται να πραγματοποιηθεί κατά τις ημέ¬ 
ρες αργίας από 8:00 έως 20:00 

3. Η καθιέρωση της υπερωριακής εργασίας των υπαλ¬ 
λήλων κρίνεται απαραίτητη για την αντιμετώπιση 
εποχιακών εκτάκτων και επειγουσών υπηρεσιακών 
αναγκών των Υπηρεσιών και για υποστήριξη του Γραφεί¬ 
ου του Νομάρχη και Επαρχου κατά τις απογευματινές 
ώρες, καθώς και τις Κυριακές και αργίες. 

4. Από την απόφαση αυτή προκαλείται δαπάνη 
55.000 €, που βαρύνει τον προϋπολογισμό της Ν.Α. 
Λέσβου στους Κ.Α.Ε. 0511 και 0512. 

5. Η υπερωριακή απασχόληση θα πραγματοποιείται 
εφόσον προηγουμένως γίνεται γνωστό στον αρμόδιο 
Βοηθό Νομάρχη με σχετικό έγγραφο, στο οποίο θα 
αναφέρεται ο σκοπός και ο αριθμός των υπαλλήλων 
(ονομαστικά) που θα λάβουν μέρος στο ανάλογο συ¬ 
νεργείο υπερωριακής απασχόλησης, εκτός εκτάκτων 
περιπτώσεων που θα γνωστοποιούνται την επόμενη 
μέρα. 

Στο τέλος κάθε μήνα θα υποβάλλονται ονομαστικές 
καταστάσεις με το σύνολο των ωρών απασχόλησης 
τους, υπογεγραμμένες από τους προϊσταμένους της 
κάθε Υπηρεσίας. Η Διεύθυνση Οικονομικών Υπηρεσιών 
δε θα δέχεται καταστάσεις πληρωμής αν δεν έχουν 
την υπογραφή του Νομάρχη ή του Γ ενικού Γ ραμματέα 
της Ν.Α. Λέσβου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Ιανουάριου 2007 

Με εντολή Νομάρχη 
Ο Γ ενικός Γ ραμματέας 
ΙΓΝΑΤΙΟΣ ΚΟΥΤΡΗΣ 

